Nova elektronička putna isprava (SAC)

03.10.14

**Biometrijska putna isprava treće generacije**

Putovnice **treće generacije** ili **Supplemental Access Control - SAC**putovnice se u Bosni i Hercegovini izdaju od 1. listopada 2014.

Radi se o biometrijskim putovnicama najnovije generacije koje se personaliziraju najsuvremenijom tehnologijom.

Osobni podaci, mjesto i datum rođenja, kao i strojno čitljiva zona su laserski ugravirani, a biometrijski podaci su sačuvani u beskontaktnom čipu koji se nalazi u strukturi putovnice. Od biometrijskih podataka uzima se fotografija, otisci prstiju i digitalni potpis.

Ukoliko je osoba nepismena ili uzimanje potpisa nije moguće iz drugih objektivnih razloga, na obrascu putovnice se na mjestu predviđenom za potpis upisuje oznaka XX. Otisci prstiju i potpis ne uzimaju se od djece koja nisu navršila dvanaest godina starosti.

Europska unija je sve svoje članice obvezala da od 1. prosinca 2014. počnu izdavati SAC putovnice. S obzirom da je BiH na Bijeloj šengen listi, preuzeta je obveza da se implementiraju svi standardi Europske unije te je sukladno tome uvedena treća generacija biometrijskih putovnica.

S druge strane, Međunarodna organizacija za civilni zračni promet (ICAO) je također svim članicama ICAO-a preporučila prelazak na treću generaciju biometrijskih putovnica.

BiH je prva država izvan Europske unije i među prvima na svijetu koja je prešla na ove putovnice, čime ispunjava obveze preuzete u procesu pregovora za liberalizaciju viznog režima s ciljem zadržavanja povlastica koje donosi bezvizni režim. Obveza je ispunjena dva mjeseca prije roka koji je Europska unija postavila svojim članicama.

**Izgled biometrijske putovnice treće generacije**





Brošura koja sadrži tehničke detalje o biometrijskoj putovnici treće generacije dostupna je [ovdje](https://www.iddeea.gov.ba/images/stories/PDF/Brosure/PI_SAC_brosura.pdf).

**Zakonski okvir**

Putovnice (građanske, službene i diplomatske) se izdaju sukladno Zakonu o putnim ispravama BiH („Službeni glasnik BiH“, broj [4/97](https://www.iddeea.gov.ba/images/stories/PDF/laws/bosanski/zakon_o_putnim_ispravama_bosne_i_hercegovine_4_97_bos.pdf), [1/99](https://www.iddeea.gov.ba/images/stories/PDF/laws/bosanski/zakon_o_izmjeni_zakona_o_putnim_ispravama_bih_1_99_bos.pdf),[9/99](https://www.iddeea.gov.ba/images/stories/PDF/laws/bosanski/zakon_o_izmjeni_zakona_o_putnim_ispravama_bih_9_99_bos.pdf), [27/00](https://www.iddeea.gov.ba/images/stories/PDF/laws/bosanski/odluka_o_izmjenama_i_dopunama_zakona_o_putnim_ispravama_bih_27_00_bos.pdf), [32/00](https://www.iddeea.gov.ba/images/stories/PDF/laws/bosanski/odluka_o_izmjeni_i_dopuni_zakona_o_putnim_ispravama_bih_32_00_bos.pdf), [19/01](https://www.iddeea.gov.ba/images/stories/PDF/laws/bosanski/zakon_o_izmjenama_i_dopunama_zakona_o_putnim_ispravama_bih_19_01_bos.pdf), [19/01](https://www.iddeea.gov.ba/images/stories/PDF/laws/bosanski/zakon_o_izmjeni_i_dopuni_zakona_o_putnim_ispravama_bih_19_01_bos.pdf), [47/04](https://www.iddeea.gov.ba/images/stories/PDF/laws/bosanski/zakon_o_izmjenama_i_dopunama_zakona_o_putnim_ispravama_bih_47_04_bos.pdf), [53/07](https://www.iddeea.gov.ba/images/stories/PDF/laws/bosanski/odluka_kojom_se_donosi_zakon_o_izmjenama_i_dopunama_zakona_o_putnim_ispravama_bih_53_07_bos.pdf), [15/08](https://www.iddeea.gov.ba/images/stories/PDF/laws/bosanski/zakon_o_usvajanju_zakona_o_izmjenama_i_dopunama_zakona_o_putnim_ispravama_bih_15_08_bos.pdf), [33/08](https://www.iddeea.gov.ba/images/stories/PDF/laws/bosanski/zakon_o_izmjenama_i_dopunama_zakona_o_putnim_ispravama_bih_33_08_bos.pdf), [39/08](https://www.iddeea.gov.ba/images/stories/PDF/laws/bosanski/ispravka_zakona_o_izmjenama_i_dopunama_zakona_o_putnim_ispravama_bih_39_08_bos.pdf), [60/13](https://www.iddeea.gov.ba/images/stories/PDF/laws/bosanski/zakon%20o%20izmjenama%20i%20dopunama%20zakona%20o%20putnim%20ispravama%20bih_60-13_bos.pdf))

Pored Zakona o putnim ispravama BiH, izdavanje putovnica je regulirano nizom odluka, pravilnika i naputaka koji su dostupni na ovoj web-stranici.

**Nadležnost za izdavanje putovnica**

Izdavanje putovnica u Federaciji BiH vrše nadležnia tijela - kantonalna ministarstva unutarnjih poslova, u Republici Srpskoj Ministarstvo unutarnjih poslova Republike Srpske i u Brčko distriktu BiH Odjel za javni registar.

Zahtjevi za izdavanje putovnica predaju se na lokacijama za izdavanje osobnih isprava nadležnih tijela u mjestu prebivališta.

Državljanima BiH koji žive u inozemstvu putovnice putem diplomatsko-konzularne mreže izdaje Ministarstvo vanjskih poslova.

Izdavanje diplomatskih putovnica vrši Ministarstvo vanjskih poslova BiH, a službenih putovnica Ministarstvo civilnih poslova BiH.

**Rok za izdavanje putovnice**

Postoje dvije mogućnosti izdavanja bh. putovnice. Putovnica se može izdati:

* U redovitoj proceduri - rok za izdavanje putovnice u redovitoj proceduri je **30 dana,**
* U roku kraćem od propisanog - ukoliko je zahtjev za izdavanje putovnice u roku kraćem od propisanog podnesen kod nadležnih tijela **u BiH** rok za izdavanje je **72 sata**, odnosno **7 dana** ako je zahtjev podnesen **u diplomatsko-konzularnom predstavništvu BiH** u inozemstvu.

**Cijena putovnice**

Cijena putovnica za koje se zahtjevi za izdavanje podnose **kod nadležnih tijela u BiH** **u redovitoj proceduri** iznosi:

* Za **punoljetne** državljane sa rokom važenja putovnice od 10 godina – **50 KM**,
* Za državljane u dobi od **3 do 18 godina** sa  rokom važenja putovnice od 5 godina – **40 KM**,
* Za državljane **do 3 godine** starosti sa rokom važenja putovnice od 3 godine – **30 KM**.

Za  izdavanje putovnice **u roku kraćem od propisanog**  podnositelj  zahtjeva  na  području  Bosne  i  Hercegovine, **pored  cijene  putovnice  izdate  u redovitom postupku**, dužan je **uplatiti i naknadu** za dodatne troškove  nadležnoga  tijela  koji  proizilaze  iz  postupka  izdavanja  putovnice  u  roku  kraćem  odpropisanog  **u iznosu  od  200 KM,**  koji  se  uplaćuju  na  račun  nadležnoga tijela za izdavanje putovnice.

Cijena putovnica za koje se zahtjevi za izdavanje podnose **u diplomatsko-konzularnom predstavništvu BiH** u inozemstvu definirana je Cjenovnikom o konzularnim uslugama u diplomatsko-konzularnim predstavništvima BiH.

Za  izdavanje putovnice u roku kraćem od propisanog podnositelj  zahtjeva  u inozemstvu, **pored cijene  putovnice  izdate  u  redovitom  postupku  u  diplomatsko  konzularnom-predstavništvu BiH,** dužan  je  **uplatiti naknadu**- dodatnu konzularnu  taksu za dodatne troškove  nadležnoga tijela koji  proizilaze  iz  postupka izdavanja  putovnice  u  roku  kraćem  od  propisanog  **u iznosu od 250 € (eura).**

**Rok važenja putovnica**

* **Punoljetni** državljani – rok važenja putovnice **10** godina,
* Državljani u dobi od **3 do 18 godina** – rok važenja putovnice **5**godina,
* Državljani **do 3 godine** starosti – rok važenja putovnice **3** godine.

**Savjeti za ispravno postupanje sa putovnicom**

* Putovnicu uvijek čuvajte na sigurnom mjestu,
* Štitite je od mehaničkih oštećenja,
* Spriječite kontakt putovnice sa tekućinom,
* Držite je dalje od izvora toplote,
* Ne presavijajte putovnicu,
* Ukoliko izgubite putovnicu prijavite to najbližoj policijskoj stanici u BiH ili diplomatsko-konzularnom predstavništvu BiH ukoliko ste putovnicu izgubili u inozemstvu.